Aarnikotka
Aarnikotka, vaakalintu tai griippi (kreikaksi "γρυψ") on taruolento, jolla on kotkan pää, siivet ja jalat etujalkoina sekä leijonan vartalo, takajalat ja häntä. Joskus sillä on myös käärmeen tai skorpionin pyrstö.
Aarnikotka
Kreikkalaisten ja roomalaisten tarustoissa aarnikotkat joutuivat puolustamaan aarteitaan yksisilmäisiä arimaspeja vastaan. Arimaspit olivat ratsumiehiä, ja aarnikotkat oppivat pian vihaamaan hevosia. Siitä lähtien aarnikotkat ovat aina tappaneet löytämänsä hevoset. Useissa tarustoissa aarnikotkien poikaset kuitenkin kuvataan vanhempiaan hyväluontoisemmiksi. Griippien asuinalueen on oletettu ulottuneen aina Mustaltamereltä ja Egyptistä Lähi-idän kautta aina Kaukoitään asti.